Cricket

Lu cricket (â littra: griddu) è nu sport di squatra jucatu tra dui squatri di ùnnici jucatura ciascunu. 

La sò furma muderna si sviluppau 'n Ngriterra, ed è pupulari principarmenti nnî paisi dû Commonwealth. Nni  certi paisi nn'Asia dû Sud, cumpresi l'India, lu Pakistan, lu Bangladesci e lu Sri Lanca, lu cricket pâ majuranza è  lu sport cchiù pupulari. 

Lu cricket è, pi di cchiù, nu sport mpurtanti in Ngriterra, ntô Galles, 'n Australia, 'n Nova Zelanda, nta l'Africa dû Sud, ntô Zimbabwe e nnî Caraibbi anglufoni. 

La lunghizza dû jocu - na partita spissu pò durari sei o chiossai urati p'ogni jornu, e nzinu a cincu jorna - cci nni sunnu assai pausi, pû pranzu e lu tè, e la ricca e cumpricata tirminuluggìa, sunnu aspetti nutèvuli chi ponnu cunfùnniri chiddi li quali nun sunnu sperti di stu sport. 


Pî canuscitura, lu sport e li cuncurrenzi ardenti tra li cchiù mpurtanti nazzioni di cricket furniscinu un passatempu appassiunatu, c'alivoti havi addirittura pruvucatu disgrazzî dipromàtici, particularmenti la seria di brutta fama di Bodyline jucata tra la Ngriterra e l'Australia dî anni 1930.

 Vuci currilati 
 The Ashes

Catigurìa:Sport